stanford-oval/wikipedia huggingface dataset:
Heikki Haapanen
Kenttäpappina 1917-18

Kun 1917 poliittiset jännitteet lisääntyivät ja punaisten painostus oli voimakasta, Haapanen ryhtyi pitämään jokailtaisia hartauskokouksia tarkoituksenaan vahvistaa valkoisten mielialaa. Kun punaiset tulivat Lusin pappilaan tappopäätöstä toimeenpanemaan, hän oli lähtenyt Sysmän suojeluskuntaan ennakkovaroituksen saatuaan.  Liityttyään suojeluskuntaan hänen toimipaikkansa oli aluksi Sysmä. Sysmän pankkitalolla pidettiin jumalanpalveluksia ja juhlia, joissa Haapanen puhui. Pihalla pidettiin kenttäjumalanpalveluksia. Haapanen toimitti sotilashautajaisia ja kävi päivittäin sairaalassa, jossa pidettiin toisinaan hartaushetkiä. Sittemmin hänet määrättiin "Savon pohjoispataljoonan" papiksi.
"Rintaman ruvettua enemmän liikehtimään" Haapanen siirtyi Mäntyharjun rintamalle ja oli joukkojen mukana toukokuun ensimmäiseen päivään 1918, jolloin palasi taas omaan seurakuntaansa papin tehtäviin.
Kunniamerkit:
Vapaussodan muistomitali
Vapaudenristin ritarikunnan IV luokan ansioristi
Heinolan pitäjän mitali (etupuolella on teksti: Vapaaehtoiselle vapaustaistelijalle Heinolan kunnalta 1918; tummansininen nauha.  Mitalin on tehnyt lahtelainen kultaseppä Kallio.)
Perhe

Heikki Haapanen tapasi tulevan puolisonsa Anna Ihanelma Arosen 1907 toimiessaan Helsingissä ylioppilaitten lähetysyhdistyksen puheenjohtajana. He kihlautuivat keväällä 1908.  Elma Aronen matkusti Yhdysvaltoihin ja opetti lukuvuoden 1908–1909 Suomi-Opistossa algebraa, trigonometriaa, geometriaa, fysiikkaa ja kemiaa. Opistoon perustettiin tällöin kristillinen yhdistys, jonka puheenjohtajaksi Aronen valittiin. Hän piti usein puheita uskonnollisissa tilaisuuksissa ja osallistui aktiivisesti pyhäkoulutyöhön ja kuoron toimintaan.  Aronen asui Opiston rehtorin ja Suomi-Synodin johtajan J. K. Nikanderin perheessä.
Kun Heikki Haapanen lopetti työnsä itärannikolla, hänet vihittiin Elma Arosen kanssa 6.6.1909.  Häämatkansa he tekivät uuteen asemapaikkaan Rock Springsiin.  Heikki Haapanen vietti suurimman osan ajasta kierrellen Kalliovuorten osavaltioita käyden Rock Springsissä kerran kuussa pitämässä jumalanpalveluksen.  Miehensä poissa ollessa Elma Haapanen piti huolta Rock Springsin seurakuntatyöstä pitäen pyhäkoulua ja johtaen kirkkokuoroa.  Samoja tehtäviä hän suoritti miehensä rinnalla myös Suomessa.
Heikki ja Elma Haapaselle syntyi kuusi lasta, kaksi poikaa ja neljä tytärtä.
Huoneistohotelli

Villa Aino.
Huoneistohotellin sisustusta.
Huoneistohotelliin kuuluu palveltuja asuntoja, joita vuokrataan hotellityyppisen varausjärjestelmän kautta. Se vastaa pitkälle vuokrattavaa huoneistoa ilman kiinteitä sopimuksia.
Tyypillisiä piirteitä

Huoneistohotelli palvelee tyypillisesti asiakkaita, jotka tarvitsevat asunnon vähän pidemmäksi aikaa, yleensä muutamista päivistä kuukausiin. Yleensä tällainen lyhytaikainen asumistarve perustuu johonkin tilapäiseen olosuhteeseen kuten oman asunnon vesi- tai tulipalovahinkoon tai työmatkaan. Valmiiksi kalustetun huoneiston vuokraaminen ilman ennalta sovittua irtisanomisaikaa on näissä tilanteissa joustava ratkaisu. Huoneistohotelli ei nimestään huolimatta ole hotelli, mutta se poikkeaa perinteisestä asuinhuoneen vuokrauksesta, koska vuokralainen saa yleensä lopettaa vuokrasuhteen heti, kun hänen majoittumistarpeensa lakkaa. Huoneistohotelli poikkeaa perinteisestä hotellimajoituksesta siinä, ettei se yleensä tarjoa asiakkailleen hotelliin tyypillisesti kuuluvia oheispalveluja, kuten aamiaista. Huoneistohotelli tarjoaa kuitenkin hotellihuoneita väljemmät tilat, joissa asuminen on kodinomaista. Kaikissa suuremmissa kaupungeissa vastaava majoitusmuoto on saavuttanut merkittävän aseman majoitustoiminnassa.
Suomalaisia huoneistohotelleja

Kotimaailma Apartments
Huoneistohotelli Villa Aino (Hämeenlinna)
Huoneistohotelli Gella (Helsinki)
Huoneistohotelli Ada & Alex (Jyväskylä)
Domin Rental Apartments (Helsinki)
Forenom Huoneistohotellit (useilla paikkakunnilla)
Hotelli Valo huoneistohotelli (Helsinki)
Aalto Inn (Espoo)
Noli Studios (Helsinki, Vantaa)
Residential Hotels (Helsinki)
Kirjallisuutta

Janita, Hirvihuhta: Erilaiset vuokranantajat. Hämeenlinnan kaupunkiuutiset, 9.12.2009, nro 12 / 2009, s. 14.  Hämeenlinna:  Hämeen Sanomat Oy.
Hudson’s Bay Company

| Hudson’s Bay Company |
| --- | --- |

Yritysmuoto:  pörssiyhtiö, tytäryhtiö
Osake:  TSX: HBC
Markkina-arvo:  1,5 mrd. USD (5/2017)
Perustettu:  2. toukokuuta 1670 (Lontoo, Englanti)
Toimitusjohtaja:  Gerald L. Storch (CEO)
Kotipaikka:   401 Bay Street, Suite 500, Toronto, ON M5H 2Y4, Kanada
Toimiala:  vähittäismyynti
Liikevaihto:   10,98 miljardia USD (2016)
Liikevoitto:   -391,8 miljoonaa USD (tappiota, 2016)
Henkilöstö:  66 000 (2016)
Emoyhtiö:  Hudson's Bay Company (Luxembourg) S. à r. l.
Kotisivu:  www.hbc.com
Infobox OKVirheellinen NIMI-arvo: 
Hudson's Bay Company (HBC, historiallisesti suomeksi myös Hudsoninlahden kauppakomppania) on vanhin kaupallinen yritys Pohjois-Amerikassa ja yksi maailman vanhimmista. Se on perustettu vuonna 1670 ja toimii edelleen samalla nimellä. Vuoden 2017 toukokuussa – tappiollisen tulosvuoden jälkeen – yhtiön osakkeiden markkina-arvo oli 1,5 miljardia dollaria.
Yhtiö on nykyään tunnettu lähinnä omistamistaan ja operoimistaan tavarataloista Kanadassa, Yhdysvalloissa ja Länsi-Euroopassa. Myymälät tarjoavat muotivaatteita, oheistuotteita, kosmetiikkaa ja kodin tuotteita. Yhtiön käytämiä myymäläketjujen nimiä ovat Hudson’s Bay, Lord & Taylor , Saks Fifth Avenue, Saks Fifth Avenue OFF 5TH, Find @ Lord & Taylor, Gilt, Home Outfitters, Galeria Kaufhof, Galeria Inno, ja Sportarena. Huhtikuussa 2017, HBC operoi noin 480 myymälää, minkä ohella yhtymällä on verkkokauppoja.
Pitkäaikaisesta pääkonttoristaan York Factorystä se on kontrolloinut turkiskauppaa suuresta osasta brittien hallinnoimasta Pohjois-Amerikasta vuosisatojen ajan. Sen kauppaajat solmivat varhaisia suhteita Amerikan alkuperäiskansojen kanssa. Turkiskaupan vähentyessä yhtiön toiminta painottui tarvikkeiden myymiseen läntiseen Kanadaan. Tšuktšikirjailija Juri Rytheun mukaan yhtiön laivat kävivät myös Venäjän kaukoidässä.
Yhtiön suuromistajiin ja yhtiön aiempiin governorin asemassa toimineisiin virkailijoihin lukeutuu yhdysvaltalainen miljardööri Anita Zucker.
Helena Anttonen

| Helena Anttonen> Henkilötiedot |
| --- | --- |
Koko nimi:  Helena Tarja Marjut Anttonen
Syntynyt: 2. kesäkuuta 1952 (ikä 72) Simpele
Kansalaisuus:  Suomi
Ammatti:  ohjaaja, dramaturgi ja kirjailija
Aiheesta muualla
IMDb 
Elonet
Helena Tarja Marjut Anttonen (s. 2. kesäkuuta 1952 Simpele) on suomalainen ohjaaja, dramaturgi ja kirjailija, joka on toiminut myös usean eri teatterin johtajana.
Henkilöhistoria ja ammattiura

Helena Anttonen syntyi paperityöntekijä Pentti Anttosen ja siivooja Kaarina Anttosen perheeseen. Hänen ensimmäinen puolisonsa 1981–1994 oli Heikki Pursiainen ja toinen vuodesta 1992 on Markku Pulli. Anttonen tuli ylioppilaaksi 1972 ja suoritti dramaturgin tutkinnon 1977. Hän oli dramaturgi MTV-teatterissa 1977–1978 ja Televisioteatterissa 1980–1982. Anttonen toimi johtajana Penniteatterissa 1983–1986, Teatteri Pienessä Suomessa 1986–1988, Kajaanin kaupunginteatterissa 1988–1995 ja Lappeenrannan kaupunginteatterissa 1995–2002. Hän sai Oulun läänin taidemitalin vuonna 1995.
Teoksia > Murrekirjoja

Anttonen on kääntänyt karjalanmurteelle:
Mie rakastan sinnuu, karjalaks, valikoima rakkausrunoja, Minerva, 2006
Carl Barks: Kaik lutviutuup, Disney-murrealbumi, Sanoma Magazines Finland, 2004
Teoksia > Näytelmiä

Anttonen on paitsi dramatisoinut ja ohjannut, myös kirjoittanut useita näytelmiä:
Harmony sisters, musiikkinäytelmä, 2017
Katalonian iloiset rouvat, komedia, 2017
Piaf, musiikillinen esitys, 2017
Terijoella, draama, 2017
Wolkoffin talossa, draama, 2013
Iiris rohkea, musiikki-, nuorten- ja lastennäytelmä, 2012
Maire, draama, 2012
Silva ja Huru-ukot, komedia, 2001
Huru-ukot, komedia, 1998
Missä olit kun Kennedy ammuttiin?, musiikkinäytelmä, 1996
Pasilan pähkinänsärkijä, lastennäytelmä, 1988
Herra Suden maagillinen teatteri, lastennäytelmä,	1986
Tuhkimo, lastennäytelmä, 1985
Aiheesta muualla

Nokso-Koivisto, Riina: Kansallisteatterin lavalla puhutaan Simpeleen murretta Uutisvuoksi.  20.3.2016. Viitattu 22.10.2020.
Ib Frederiksen

| Ib Frederiksen> Tanskan maatalousministeri |
| --- | --- |
 Jens Otto Kragin III ja Anker Jørgensenin I hallitus 11. lokakuuta 1971 – 6. joulukuuta 1973  
Edeltäjä:  Henry Christensen
Seuraaja:  Niels Anker Kofoed
Tanskan kalastusministeri
 Anker Jørgensenin I hallitus 27. helmikuuta 1973 – 6. joulukuuta 1973  
Edeltäjä:  Christian Thomsen
Seuraaja:  Niels Anker Kofoed
Henkilötiedot
Koko nimi:  Ib Christian Frederiksen
Syntynyt: 9. elokuuta 1927 Svenstrup, Tanska
Kuollut: 13. kesäkuuta 2018 (90 vuotta)
Tiedot
Puolue:  Sosiaalidemokraatit
Ib Christian Frederiksen (9. elokuuta 1927 Svenstrup – 13. kesäkuuta 2018) oli tanskalainen sosiaalidemokraattinen poliitikko. Hän toimi Tanskan maatalousministerinä 1971–1973 ja kalastusministerinä 1973.
Aiheesta muualla

Ib Frederiksen Tanskan kansankäräjien verkkosivuilla (tanskaksi)
Härkähai

| Härkähai |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Carcharhinus
Laji::  leucas
Kaksiosainen nimi
 Carcharhinus leucas  (Müller & Henle, 1839) 
 Härkähain levinneisyys
Katso myös
   Härkähai Wikispeciesissä   Härkähai Commonsissa 
Infobox OKNimi-testi OKIUCN-testi OK: 
Härkähai (Carcharhinus leucas) on suurikokoinen tiikerihaiden (Carcharhinidae) heimoon kuuluva rustokala.
Härkähai ui rannan lähellä, minkä vuoksi se on ihmiselle vaarallisin hai.[lähde? ] Vaikka se on merikala, se uskaltautuu joskus myös järviin ja jokiin, ja sitä on kutsuttu myös jokihaiksi. Peto on havaittu noin 2 800 kilometrin päässä merestä Mississipillä ja 5 000 kilometrin päässä Amazonilla.
Härkähaiden poikaset aloittavat elämänsä jokisuistoissa. Siellä ne ovat muilta hailta turvassa ja uskaltautuvat mereen vasta, kun ne ovat tarpeeksi isoja pitämään pedot loitolla.
Härkähai elää lämpimissä merissä kaikkien mantereiden rannikoilla. Se pysyy yleensä alle 30 metrin syvyydessä, mutta ajoittain sitä on tavattu 150 metriin asti.
Härkähai on nimensä mukaisesti ruumiinmuodoltaan tanakka. Uros voi kasvaa kaksimetriseksi ja 90-kiloiseksi, naaras on paljon isompi: 3,5 metriä ja jopa 230 kiloa. Selkäpuoli on harmaa, vatsa valkoinen. Elinikä on alle 14 vuotta.
Ravinto

Härkähai syö melkein mitä tahansa liharavintoa: kalaa, toisia haita, rauskuja, delfiineitä, kilpikonnia, lintuja, äyriäisiä ja jopa uimassa olevia maanisäkkäitä. Härkähai ei erota ihmistä saaliseläimestä, mutta härkähaiden hyökkäykset ovat silti erittäin harvinaisia, koska ne edellyttävät poikkeusolosuhteita.
Aiheesta muualla

ITIS: Carcharhinus leucas (englanniksi)
University of Michigan, Animal Diversity Web (ADW): Carcharhinus leucas, Cub shark (englanniksi)
Ih

Ih tarkoittaa seuraavia:
Falcon Aviation, IATA-koodi IH, lentoyhtiö
ilmailuhallitus, IH, ilmailuasioita hoitava valtion toimielin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ih”, voi hakea sivunnimihaulla, laajalla sivunnimihaulla tai tekstihaulla.
Hiekkaharjun paloasema

Paloasema vuonna 1964.
Hiekkaharjun paloasema oli Keski-Uudenmaan pelastuslaitoksen paloasema Hiekkaharjun vesitornin vieressä Simonkylän kaupunginosassa Vantaalla. Vuonna 1961 silloisen Helsingin maalaiskunnan ajalla valmistunut asema poistettiin käytöstä helmikuussa 2011, kun Havukosken paloasema valmistui. Asemalla oli tarkoitus olla ensin puoli vuotta Vantaan nuorisotoimintaa, mutta sittemmin asema purettiin. Asema oli aikoinaan Vantaan pääpaloasema. Tilalle rakennettiin myöhemmin kerrostaloja ja pysäköintihalli.
Uusia asuintaloja ja pysäköintialue Hiekkaharjun vanhan vesitornin kupeessa, paikassa, jossa paloasema sijaitsi.
Aseman yksiköt 1990-luvulla

[lähde? ]
V3 päivystävä palomestari
V11 pelastusyksikkö
V12 toinen pelastusyksikkö
V13 säiliöyksikkö
V15 raskas pelastusyksikkö
V16 nostolavayksikkö
V191 perustason ambulanssi
V192 perustason ambulanssi
Aseman yksiköt toiminnan päättyessä

[lähde? ]
KU11 pelastusyksikkö
KU13 säiliöyksikkö
KU16 nostolavayksikkö
V191 hoitotason ambulanssi
V192 hoitotason ambulanssi (asemapaikka Itä-Hakkilan sairaankuljetusasema)
V195 hoitotason ambulanssi (asemapaikka Peijaksen sairaala)
Harare

| Harare |
| --- | --- |

 lippu:  vaakuna
 Harare
 Koordinaatit: 17°50′S, 31°3′E 
Valtio:   Zimbabwe
Provinssi:  Harare
Korkeus:  1483 m
Väkiluku (2006):  1 600 000
 – Metropolialue:  2 800 111
Aikavyöhyke:  UTC+2
 – Kesäaika:  UTC+2
Infobox OKVirheellinen NIMI-arvo: 
Harare (vuoteen 1982 Salisbury) on Zimbabwen pääkaupunki. Sen väkiluvuksi saatiin vuoden 2002 väestönlaskennassa 1,4 miljoonaa. Vuoden 2010 väkiluvuksi on laskettu 1,735 miljoonaa. Kaupungissa ja sen lähialueilla arvioidaan asuvan yhteensä 2,8 miljoonaa ihmistä. Se on Zimbabwen suurin kaupunki sekä maan poliittinen ja taloudellinen keskus. Sen kautta kuljetetaan tupakkaa, maissia, puuvillaa ja sitrushedelmiä. Siellä on myös tekstiili-, teräs- ja kemikaalialan tuotantoa sekä lähistöllä kultakaivos. Harare sijaitsee 1 483 metrin korkeudessa; sen ilmasto on lauhkea. Hararessa on muun muassa Zimbabwen yliopisto, joka on maan suurin.
Harare on Zimbabwen menestyksekkäimmän jalkapalloseuran, Dynamos F.C:n kotipaikka.
Historia

Englantilaiset perustivat kaupungin vuonna 1890 tukikohdaksi palkka-armeijalleen, jonka oli organisoinut Rhodesian perustaja Cecil Rhodes. Kaupunki sai alun perin nimekseen Fort Salisbury Ison-Britannian silloisen pääministerin, Salisburyn markiisin mukaan. Myöhemmin kaupungin nimestä jätettiin pois linnakkeeseen viittaava Fort, ja nimeksi tuli pelkkä Salisbury. Salisbury sai kunnan oikeudet vuonna 1897. Rautatieyhteys kaupunkiin saatiin toukokuussa 1899. Kaupunki Salisburysta tuli vuonna 1935. Se oli Rhodesian ja Njassamaan liiton pääkaupunkina vuosina 1953–1963. Tämän jälkeen se oli edelleen Etelä-Rhodesian pääkaupunkina.
Vuonna 1965 siitä tuli pääministeri Ian Smithin johtaman Rhodesian pääkaupunki. Silloin Salisbury alkoi kehittyä nykyaikaiseksi kaupungiksi. Kun Robert Mugabe nousi valtaan vuonna 1980, hän halusi vaihtaa pois pääkaupungin eurooppalaisperäisen nimen, ja myös teki näin 18. huhtikuuta 1982. Silloin Zimbabwe vietti perustamisensa kaksivuotisjuhlaa. Kaupunki nimettiin uudelleen shona-heimon päällikön Neharawan mukaan. Ennen vallanvaihdosta mustien asuinalue, joka nykyään tunnetaan nimellä Mbare, oli nimeltään Harari.
Vuoden 1999 jälkeen niin Zimbabwea kuin sen pääkaupunkiakin ovat koetelleet talousromahdus ja hyperinflaatio. Monet Hararen kunnalliset palvelut, kuten jätteiden kerääminen ja katujen kunnossapito ovat lakanneet olemasta. Kaupungin vaaleilla valittu valtuusto on lakkautettu ja nykyisessä valtuustossa on hallituksen nimittämät valtuutetut.
Zimbabwelainen sanomalehti The Financial Gazette kuvasi kaupungin tilannetta vuonna 2006, että "auringonpaisteen kaupungista on tullut lokavesien peittämä farmi". Vuosina 2009- 2011 Economist Intelligence Unit ei myöskään kaunistellut Hararen tilannetta raportissaan. Sen mukaan kaupunki oli hankalin mahdollinen paikka elää. Arviointi perustui poliittiseen vakauteen, terveydenhuollon, ympäristön ja opetuksen tasoon sekä infrastruktuurin rapautumiseen.
Zimbabwen hallitus julisti vuonna 2005 aloittavansa "Operaatio Murambatsvinan" (suom. "Aja roskat ulos"). Käytännössä se tarkoitti slummien purkamista kaikista maan kaupungeista. Virallisesti väitettiin sen olevan osa rikollisuuden vastaista taistelua ja asuinolosuhteiden parantamista käsittelevää sosiaaliohjelmaa. Oppositio kuitenkin kyseenalaisti nämä tarkoitusperät. Oppositiopuolue MDC:n (Movement for Democratic Change) kannattajat olivat köyhempää väestöä ja asuivat juuri niissä slummeissa jotka hallitus puratti. Vuonna 2006 hallitus aloitti uusien talojen rakennuttamisen purettujen tilalle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Elinolosuhteet

Hararen ilmasto on miellyttävä. Se on myös melko turvallinen kaupunki ja se on maansa talous- ja kulttuurielämän keskus.
Hararen terveydenhuollon ammattilaiset ovat muuttaneet paljolti ulkomaille etsimään parempaa toimeentuloa. Suurin terveysongelma on HIV. Kaupungin ulkomaalaiset käyttävät useimmiten kalliita yksityislääkäreitä.
Hararea vaivaavat sähkökatkot ja puhtaan veden puute. Kaupungin laidat ovat alkaneet slummiutua, mutta slummeja on huomattavasti vähemmän kuin Nairobissa.
Kaupungin keskusta on pieni, mutta sen asuinalueet levittäytyvät laajalle alueelle. Paras kulkuvälinen on oma auto tai taksi. Liikennettä hidastavat poliisit, jotka ovat sulkeneet katuja ja vaativat autoilijoilta lahjuksia, jotta nämä pääsevät liikkumaan.
Ystävyyskaupungit

München (Saksa)
Cincinnati (Yhdysvallat)
Nottingham (Yhdistynyt kuningaskunta)
Buxton (Yhdistynyt kuningaskunta)
Lago (Italia)
Prato (Italia)
Kuvagalleria

Hararen keskustaa.
Hararen anglikaaninen kirkko.
Robert Gabriel Mugaben kansainvälinen lentoasema
Zimbabwen kansallisgalleria.
Heroes Acre-monumentti.
St George's College.
Hararen katedraali.
Hararessa syntyneitä

Kirsty Coventry
Cara Black
Glen Salmon
Aiheesta muualla

Kuvia tai muita tiedostoja aiheesta Harare Wikimedia Commonsissa
Zimbabwen provinssit
Bulawayo
Harare
Manicaland
Mashonaland Central
Mashonaland East
Mashonaland West
Masvingo
Matabeleland North
Matabeleland South
Midlands
Salisburyn jakarandapuita 1975.
Käännös suomeksi
Ian Hudghton

| Ian Hudghton |
| --- | --- |

Euroopan parlamentin jäsen
 1998–2019  
Henkilötiedot
Syntynyt: 19. syyskuuta 1951 (ikä 73) Forfar
Tiedot
Puolue:  Skotlannin kansallispuolue
Ian Hudghton (s. 19. syyskuuta 1951) on skotlantilainen poliitikko, joka oli Euroopan parlamentin jäsen 1998–2019. Europarlamentissa hän kuului Vihreät / Euroopan vapaa allianssi -ryhmään. Hän kuului Kalatalousvaliokuntaan ja Kanadan suhteiden valtuuskuntaan.
Hudghton liittyi 1967 Skotlannin kansallispuolueeseen, ja Angusin valtuustossa hän istui 1980- ja 1990-luvuilla. Hän aloitti europarlamentissa marraskuussa 1998 ja istui siellä yli 20 vuoden ajan. Hänestä tuli Skotlannin kansallispuolueen pitkäikäisin europarlamentin jäsen. Hudghton oli Skotlannin kansallispuolueen johdossa vuodesta 2005 vuoteen 2020. Hänen seuraajakseen valittiin Michael Russell.
Hutchinson Subdivision

Hutchinson Subdivision on Kansasin osavaltion etelä- ja keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus, joka alkaa Wichitasta ja johtaa Hutchinsoniin. Rataosalla liikennöidään tavaraliikennettä sekä jakelu- ja keräilyjunia.
Rataosuus on alun perin kuulunut Missouri Pacific Railroad -yhtiölle, joka siirtyi Union Pacific Railroadin omistukseen. Central Kansas Railway osti rataosan. Rataosa siirtyi Kansas and Oklahoma Railroadin omistukseen, kun yhtiö osti Central Kansas Railwayn.
Aiheesta muualla

Kansas & Oklahoma Railroad: Ratakartta (Arkistoitu – Internet Archive)
Husøy (Træna)

| Husøy |
| --- | --- |

 Husøy
 Koordinaatit: 66°30′00″N, 12°05′47″E 
Valtio:  Norja
Lääni:  Tromssa
Kunta:  Træna
Pinta-ala:  
 – Maa:  0,4 km²
Väkiluku (2023):  382
 – Väestötiheys:  955 as./km²
Infobox OKVirheellinen NIMI-arvo: 
Husøy on taajama Husøyan saarella Trænan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 382 vuonna 2023.
Aiheesta muualla

Kuvia tai muita tiedostoja aiheesta Husøy (Træna) Wikimedia Commonsissa
Hirvasen koulu

Hirvasen koulu on yksi Uuraisten kunnan kouluista. Koulu sijaitsee Kangashäkin kylässä valtatien 4 varrella. Koulussa on vuosiluokat 1–6 ja 143 oppilasta (2018)
. Seitsemän luokanopettajan lisäksi koululla työskentelevät erityisopettaja ja neljä koulunkäyntiavustajaa. Siivous- ja ruokapalveluyksikkö huolehtii kouluruuan valmistuksesta koulun omassa keittiössä ja tilojen siisteydestä.
Historia

Koulu on perustettu 1954 ja koulurakennusta on sittemmin laajennettu ja korjattu useaan kertaan. Vuonna 2009 hankittiin ensimmäinen osa Mäkelän viipalekouluun. Kolmessa eri vaiheessa Mäkelästä syntyi viiden luokan koulu, missä on myös opettajien huone, rehtorin kanslia ja ryhmätilaa.
Kohti uutta koulua

Uusi koulu rakennetaan kokonaan eri paikkaan Uurasitentien varteen.
Aiheesta muualla

Koulun kotisivut (Arkistoitu – Internet Archive)
Koulun sijainti kartalla
Huoneet 6 & 14

| Huoneet 6 & 14 Dave Lindholm |
| --- | --- | --- |

Studioalbumin tiedot
 Äänitetty : marraskuu 1982, RM-studio, Kokkola tammikuu 1983, Finnvox
 Julkaistu: kevät 1983
 Tuottaja(t): Atte Blom & Harri Kinnunen
 Tyylilaji: folk rock
 Kesto: 43.36
 Levy-yhtiö: Johanna, A.A.B. Tuotanto
Dave Lindholmin muut julkaisut
| Aino 1982 | Huoneet 6 & 14 1983 | Kuutamolla 1983 |
Huoneet 6 & 14 on Dave Lindholmin kahdeksas sooloalbumi. Se julkaistiin keväällä 1983.
Kappaleet

Kaikki kappaleet säveltänyt, sanoittanut ja sovittanut Dave Lindholm.
Sitähän se kaikki on – 5.02
Ystävät kuiskaa – 4.26
En haluu mennä alas – 3.54
Tarvitset vielä – 3.12
Sade ei hylkää – 4.18
Höyhen tuulessa – 7.08
Näyttelijä – 2.34
Hassut vaaleat maalit – 3.24
Ina – 3.56
Sinussa asuu tuulet – 2.23
Sitähän se kaikki on n:o 2 – 3.19
Tekijät > Muusikot

Dave Lindholm – laulu, kitarat, kosketinsoittimet
Harri Kinnunen – egyptiläinen rumpu
Pepa Päivinen – huilu, saxofoni
Esko Heikkinen – trumpetti
Tekijät > Muut

V. Torppa – äänittäjä
Markus Vikstedt – äänittäjä
Atte Blom – tuottaja
Harri Kinnunen – tuottaja
Hudspethin piirikunta

Hudspethin piirikunta (engl. Hudspeth County) on Yhdysvaltojen Texasin osavaltiossa sijaitseva piirikunta. Sen väkiluku oli 4 886 vuonna 2019. Piirikunnan hallintokeskus on Sierra Blancan kunnallishallinnoton alue. Piirikunta perustettiin vuonna 1917.
Aiheesta muualla

Kuvia tai muita tiedostoja aiheesta Hudspethin piirikunta Wikimedia Commonsissa
Hutak-dynastia

| Hutak-dynastia > 1709–1738 |
| --- | --- |
   Hutak-dynastian hallitsemat alueet kartalla 
Pääkaupunki:  Kandahar Esfahan
Edeltäjä(t):  Safavidit
Seuraaja(t):  Afšaridit
Hutak-dynastia oli paštutaustainen dynastia, joka hallitsi lyhyen aikaa 1700-luvulla suuria osia safavidien entisestä valtakunnasta. Dynastian perusti Ghelzaihin kuuluneen Hutak-klaanin päällikkö Mirwais Amir Khan, joka itsenäistyi vuonna 1709. Osia Persiasta valloitti hänen poikansa Mir Mahmud, joka julisti itsensä šaahiksi safavidien pääkaupunki Isfahanissa. Nadir Šah valtasi myöhemmin dynastian hallitsemat alueet takaisin ja Hutak-dynastian viimeinen tukikohta Kandahar kukistui vuonna 1738.